पाएं अपने शहर की ताज़ा ख़बरें और फ्री ई-पेपरडाउनलोड करें
ढेरों पासवर्ड याद रखना आसान नहीं है। कुछ लोग इसे याद करने के लिए पासवर्ड मैनेजर टूल्स की मदद लेते हैं, लेकिन गूगल के पास बिल्कुल ही अलग आइडिया है। अब लोगों को एल्फा न्यूमेरिक पासवर्ड, कैपिटल लेटर में अक्षरों को लिखना या १२ अक्षरों के पासवर्ड को याद रखने की जरूरत नहीं है। गूगल अपनी चेहरे पहचानने वाली टेक्नोलॉजी एक और कदम आगे ले जा रही है।
पासवर्ड के तौर पर अब आपको फनी फेस बनाना होगा। गूगल ने हाल ही में अगली पीढ़ी के पासवर्ड बदलाव के लिए पेटेंट दायर किया है। इसमें यूजर को अजीबो गरीब चेहरे की भावभंगिमाओं जैसे जीभ निकालना, हंसना, आंखें बंद करना, भौहें उचकाना आदि बतौर पासवर्ड होगा। यानी अब हैकर के लिए कंप्यूटर को स्थिर इमेज दिखाकर पासवर्ड या डाटा चोरी करना आसान नहीं होगा। मगर, आपको यह याद रखना होगा कि एकाउंट की सेटिंग करने में आपने किसी तरह की भावभंगिमा बनाई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn